Yer üzünü gəzən kişi
Yer üzünü gəzən kişi 
Sənin kimi bilməyisər. 
Səni sevən sevday olub 
Kəndözünə gəlmiyəsər.
Səni sevən nedər işi 
Dün gün axar gözü yaşı. 
Paşam, səni görən kişi 
Neçin əqli olmayisər?
Dərdin sənin cana rahat 
Sənin sözün qəndi-nabat. 
Vəslin sənin abi-həyat 
İçən onu ölməyisər.
Kim ki səndən cüda olub, 
Həsrətindən şeyda olub, 
Dərdin onda peyda olub 
Rəngi nasıl solmayisər?
Aşiq yürür şuri ilə 
Əylənəməz huri ilə 
Müxlis eşqi nuri ilə 
Əsrükdür xud bilməyisər.
Şeirlər